"Tə míná bad bɔ́ və̄ mīḿbɔ̄b yā bábími biríg ai myá bɔ́ bə́bēn bâyi kə́ bādzə́ŋ mīḿbɔ́b. 8Abím biríg bə́ ḿbə̄ kadəgə bímī ósúsúa ńdɔ̄ fə̄ myǎyī bɔ́ fə́bəlě naa bə́ bímí, təge vaa dzóm. Ḿból bə́ nə́ miǹtə́tə̄g, ńdɔ̄ bə́ nə́ və áyōn naa: bɔ̌ tə́ bǐ kə və́ Zāmbá wāān mə̄túnuŋa. 9Mǐ kâg bɔ́ ḿbəgə ésíé ádǐd, bə́ syê, təge kə̌ mə̄lɔ́ á bībúg bí mvol !" 10Ńdɔ bivɛ̌d man bísíé ai bətə́bə̄ bə́ ósú bə́ ngákə kad áyɔŋ nâ Farawóŋ a kɔ́bɔ̄ nâ mǎyǐ kig fə mína və́ bīlɔ́g. 11Mínā bə́bēn kə́lán myādzə́ŋ bīlɔ́g é vóm mī nə́ bya dzǎm yén tɔ nálā mǎyǐ kig mína səŋ ésīé tɔ tsətsad. 12Ńdɔ̄ hḿ bod bə́ ngátsaman ai ǹnam Égîptɛn ósə nə́ bâkə bákōan mim̀bɔ́b ai miǹkód bílɔ́g.